	Fletorja Zyrtare
	[image: Stema e Republikes e perfunduar [Converted]]
	   Viti 2018 – Numri 



URDHËR
[bookmark: _GoBack]Nr. 670, datë 29.12.2017

PËR HAPJEN NË REPUBLIKËN E SHQIPËRISË TË DEGËS SË INSTITUCIONIT TË ARSIMIT TË LARTË TË HUAJ ECOLE POUR L`INFORMATIQUE ET LES NOUVELLE TECNOLOGIES “EPITECH”, ME SELI QENDRORE NË REPUBLIKËN 
E FRANCËS

Në mbështetje të nenit 102 të Kushtetutës së Republikës së Shqipërisë, neneve 7 dhe 29, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”, të pikës 7, të vendimit të Këshillit të Ministrave nr. 418, datë 10.5.2017, “Për standardet, kriteret dhe procedurat për hapjen, riorganizimin, ndarjen, bashkimin ose mbylljen e IAL-ve dhe degëve të tyre”, 

URDHËROJ: 

1. Hapjen në Republikën e Shqipërisë të degës së institucionit të arsimit të lartë të huaj Ecole pour l`Informatique et les Nouvelle Tecnologies “EPITECH”, me seli qendrore në Republikën e Francës, adresa: 24. Rue Pasteur, 94270 Le Kremlin-Bicetre, Paris. 
2. Dega e institucionit të arsimit të lartë të huaj “EPITECH”, me emërtimin “EPITECH Albania”, do të jetë departamenti i “Ekspert i Teknologjisë së Informacionit”, si njësi bazë e Fakultetit të “Ekspert i Teknologjisë së Informacionit”, të këtij institucioni.



3. Dega “EPITECH Albania”, pjesë përbërëse e institucionit të arsimit të lartë të huaj “EPITECH”, do të ushtrojë veprimtarinë e saj në adresën: Rruga e Rinasit, Tirana Biznes Park (TBP), ndërtesa 7, Tiranë.
4. Dega “EPITECH Albania”, pjesë përbërëse e institucionit të arsimit të lartë të huaj “EPITECH”, do të ofrojë programe studimi të ciklit të parë dhe të dytë, të organizuara sipas kërkesave të përcaktuara në kreun VII, “Organizimi i studimeve në IAL”, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”. 
5. Në përfundim të realizimit të programeve të studimit të ciklit të parë dhe të dytë, institucioni i arsimit të lartë të huaj “EPITECH” lëshon diplomë të ciklit të parë Bachelor në “Teknologjinë e informacionit” dhe diplomë të ciklit të dytë master i shkencave “Ekspert i Teknologjisë dhe Informacionit”. 
6. Pikat 1, 3 dhe 4 të urdhrit të MAS-it nr. 326, datë 8.6.2017, “Për hapjen me kusht të filialit të institucionit të huaj të arsimit të lartë “EPITECH Albania”, si njësi kryesore e këtij institucioni në Republikën e Shqipërisë”, shfuqizohen.
7. Ngarkohen për zbatimin e këtij urdhri, Sekretari i Përgjithshëm, Agjencia e Sigurimit të Cilësisë së Arsimit të Lartë dhe institucioni i arsimit të lartë të huaj “EPITECH Albania”.
Ky urdhër hyn në fuqi menjëherë dhe botohet në Fletoren Zyrtare. 

MINISTRI I ARSIMIT, SPORTIT 
DHE RINISË
Lindita Nikolla

